IND vs NZ ಟೆಸ್ಟ್ ಪಂದ್ಯದಲ್ಲಿ ಸುದ್ದಿಯಾದ ಪಾನ್ ಭಾಯ್ – ವೀಡಿಯೋ ವೈರಲ್

ಲಕ್ನೋ: ಕಾನ್ಪುರದ ಗ್ರೀನ್ ಪಾರ್ಕ್‍ನಲ್ಲಿ ಭಾರತ ಮತ್ತು ನ್ಯೂಜಿಲೆಂಡ್ ನಡುವಿನ ಮೊದಲ ಟೆಸ್ಟ್ ಪಂದ್ಯ ಎರಡು ತಂಡಗಳ ನಡುವೆ ಜಿದ್ದಾ ಜಿದ್ದಿನಿಂದ ನಡೆಯುತ್ತಿದೆ. ಈ ನಡುವೆ ಪಂದ್ಯ ನೋಡಲು ಬಂದ ಪ್ರೇಕ್ಷಕನೊಬ್ಬ ಬಾಯಲ್ಲಿ ಗುಟ್ಕಾ ತುಂಬಿಕೊಂಡು ಫೋನ್‍ನಲ್ಲಿ ಸಂಭಾಷಣೆ ಮಾಡಿ ಸುದ್ದಿಯಾಗುತ್ತಿದ್ದಾನೆ.

ಪ್ರೇಕ್ಷಕರ ಗ್ಯಾಲರಿಯಲ್ಲಿ ಕೂತು ಈತ ಬಾಯಿ ತುಂಬಾ ಗುಟ್ಕಾ ಹಾಕಿಕೊಂಡು ಬಿಂದಾಸಾಗಿ ಚೇರ್ ಮೇಲೆ ಒರಗಿಕೊಂಡು ಫೋನ್‍ನಲ್ಲಿ ಬ್ಯುಸಿ ಆಗಿದ್ದ ಈ ವೇಳೆ ಕ್ಯಾಮೆರಾದ ಕಣ್ಣು ಆತನ ಮೇಲೆ ಬಿದ್ದಿದೆ. ಆದರೆ ಆತ ಮಾತ್ರ ಫೋನ್ ಸಂಭಾಷಣೆ ಮುಂದುವರಿಸಿಕೊಂಡು ಕ್ಯಾಮೆರಾಕ್ಕೆ ಕೈ ಬೀಸಿ ಸುಮ್ಮನಿದ್ದ. ಈ ನಡುವೆ ವೀಕ್ಷಕ ವಿವರಣೆಕಾರರು ಆತನ ಬಾಯಲ್ಲಿ ಇದ್ದ ಗುಟ್ಕಾದ ಬಗ್ಗೆ ಕಾಮೆಂಟ್ ಮಾಡಿದ್ದಾರೆ. ಆ ಬಳಿಕ ಆತನ ವೀಡಿಯೋ ಇದೀಗ ವೈರಲ್ ಆಗುತ್ತಿದ್ದು ಸಾಮಾಜಿಕ ಜಾಲತಾಣದಲ್ಲಿ ಆತನ ಬಗ್ಗೆ ವಿವಿಧ ಬಗೆಯ ಟ್ರೋಲ್ ಹೊರಬರುತ್ತಿದೆ. ಇದನ್ನೂ ಓದಿ: ಶ್ರೇಯಸ್ ಅಯ್ಯರ್ ಶತಕದಾಟ – ಕಿವೀಸ್ ಉತ್ತಮ ಆರಂಭ

Things you'll only see in Kanpur stadium#IndiaVsNewZealand #INDvNZ #ShreyasIyer #Jadeja @cricketaakash @IrfanPathan @VVSLaxman281 @StarSportsIndia pic.twitter.com/R0XKQlbzp3

— Aish (@AishIdiot) November 25, 2021

ಉತ್ತರ ಪ್ರದೇಶದಲ್ಲಿ ಗುಟ್ಕಾ ಹಾಕುವುದು ಮಾಮೂಲಿ ಈತ ಕೂಡ ಗುಟ್ಕಾ ಹಾಕಿಕೊಂಡು ಮೈದಾನಕ್ಕೆ ಆಗಮಿಸಿದ್ದು, ಇದೀಗ ಬಾಯಲ್ಲಿ ಇದ್ದ ಗುಟ್ಕಾ ಉಗಿಯದೆ ಫೋನ್‍ನಲ್ಲಿ ಮಾತನಾಡಿ ವೈರಲ್ ಆಗಿದ್ದಾನೆ. ಇದನ್ನೂ ಓದಿ: ಚೊಚ್ಚಲ ಟೆಸ್ಟ್ ಪಂದ್ಯದಲ್ಲೇ ದಾಖಲೆಯ ಶತಕ ಸಿಡಿಸಿದ ಶ್ರೇಯಸ್ ಅಯ್ಯರ್